SARL-NUUS SONDAG 21 April 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat ons moet aankondig dat die sleutel van Andre Kellerman, 
ZSGABZ, verlede week en Donderdag stil geraak het. 


Ons innige medelye aan Andre se familie en vriende. 
(POUSE) 
IN DIE NUUS VANDAG: 


WOON U DIE SARL-AJV BY? INDIEN NIE! VERSEKER N STEM EN 
MAGTIG IEMAND. 


SARL SE ANTENNA VERDEDIGINGSPROJEK 
SARL VERKRY OOK `N LISENSIE VIR 472 kHz 


AMATEURRADIO REAGEER OP TERRORISTE-AANVAL 'TYDENS 
BOSTON-MARATHON 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante items. 


WOON U DIE SARL-AJV BY? INDIEN NIE! VERSEKER N STEM EN 
MAGTIG IEMAND. 


Die SARL se algemene jaarvergadering vind volgende naweek plaas as deel van 
die SARL se Nasionale Konvensie wat deur die Wes-Rand Amateurradioklub 
aangebied word. Dit is belangrik vir lede om dit by te woon. Die algemene 
jaarvergadering op Saterdag 27 April begin om 09:00. Registrasie open om 
08:00. Lede wat nie die vergadering kan bywoon nie, moet nog hulle stem laat 
hoor en 'n `n ander SARL-lid volmag gee om hulle te verteenwoordig en namens 
hulle te stem. Die volledige agenda en mosies is beskikbaar op die lede afdeling 
van die web. Gaan na www.sarl.org.za en kies members only” op die boonste 
regterkant van die tuisblad. Sleutel u PIN-kode in en volg die skakels. 


'n Afskrif van die volmagvorm is ook beskikbaar op die SARL-web se tuisblad. 
Besprekings vir die SANSA-besoek is nou gesluit aangesien die plekke ten volle 
opgeneem is. Geen meer besprekings kan meer aanvaar word nie. Besprekings 


vir middagete en die SARL se Jaarlikse aandete kan nog tot Dinsdag 23 April 
2013 gemaak word. 


SARL SE ANTENNA VERDEDIGINGSPROJEK 


Die SARL se regsadviseur, Johann Marais, ZS1JM, sal `n voorlegging aan- 
bied oor die SARL Antennaverdedigingsprojek tydens die algemene jaarver- 
gadering van 27 April 2013. Tans staan die antennaverdedigingsfonds op R60 
750. Vir besonderhede oor wie bygedra het en hoe u nog kan bydra, besoek 
www.amateurradio.org.za/adf.htm. 


ZS1JM berig dat die span van kundiges byna hul navorsing op die tegniese 
en wetlike situasie aangaande antennas, en regulasies van nasionale en veral 
plaaslike owerhede, voltooi het. 


Die navorsing sal nou fokus op die rol van amateurradio as `n betroubare bron 
vir nood-kommunikasie, asook ons gemeenskapdiensrolle (kommunikasie tydens 
gebeurtenisse en die belangrike rol van Hamnet). 


Die span is ook besig met navorsing oor wie die regte instansie is om met ons 
voorlegging te nader en aan te spreek ten einde die beste resultate vir alle 
amateurs te bereik. Soos u sal besef is dit vir ons nodig het om met die munisi- 
paliteite, groot en klein, te werk, maar ook die nasionale owerhede oor beplan- 
ning en omgewingsake in te sluit. Op die oomblik erken net die Departement van 
Omgewingsake ons spesiale posisie deur die oprigting van 'n 15 meter antenna, 
opgerig vir `n radioamateur, om nie onderhewig te wees aan `n omgewingsim- 
pakstudieproses nie. 


SARL VERKRY OOK `N LISENSIE VIR 472 kHz 


Die SARL het ook `n lisensie vir eksperimentering op 472 kHz verkry. Die SARL 
het betalings gedoen vir twee 5 MH lisensies en vir 472 kHz en verwag om die 
lisensies gedurende die komende week te ontvang. 'n Spesiale webafdeling word 
geskep vir die inligting van lede. Die finale reëlings oor hoe SARL-Iede kan 
deelneem aan eksperimente op 5 MHZ en 472 kHz sal aangekondig word tydens 
die algemene jaarvergadering volgende Saterdag en volgende Sondag op die web 
gepubliseer word. 


AMATEURRADIO REAGEER OP 'TERRORISTE-AANVAL 'TYDENS 
BOSTON-MARATHON 


Sowat 250 radioamateurs het kommunikasie vir die Boston-marathon op 
Maandag, 15 April verskaf toe twee bomme, wat geglo word deur terroriste 
geplant is, afgegaan het, drie omstanders gedood het en baie ander na plaaslike 
hospitale gestuur het, sommige met, baie ernstige en lewensgevaarlike beserings. 


Dit is `n dag wat Paulus 'Topolski, WISEX, nooit sal vergeet nie. Hy het aan 
Newsline gesê dat hy besig was om met die radioamateurs naby aan die eindpunt 
van die Boston Marathon te praat en alles het goed gegaan. En toe, was daar 
die eerste ontploffing. 


“Ek was in die netbeheersleepwa, ongeveer 150 meter van waar die ontploffing 
was, en toe die tweede ontploffing afgaan het, het ons geweet dinge gaan tot 
stilstand gebring word. Netbeheer het onmiddellik begin om `n teenwoordighei- 
dsroep te doen en om uit te vind waar al ons mense is - presiese plekke en hul 
toestand, om seker te maak dat hulle veilig is. En toe dit geblyk het dat al- 
mal ongedeerd was, is met bedrywighede voortgegaan. In plaas van om oor die 
hardlopers te berig, was ons besigom met die mediese mense saam te werk wat 
besig was om na die slagoffers van die voorval om te sien,” het 'Topolski gesê. 


Vir meer inligting oor die kommunikasie-ondersteuning deur radioamateurs by 
die Boston Marathon, luister later vanoggend na die program Amateur Radio 
Today. 


SA AMSAT RUIMTESIMPOSIUM 


Registrasie is nou oop vir SA AMSAT se Ruimtesimposium wat by die Innova- 
tion Hub in Pretoria gehou sal word. Met die ruim borgskap van Telkom, sal 
alle persone wat die simposium bygewoon 'n CD met al die aanbiedings ontvang 
en deelneem aan die bywoningprystrekking. Besonderhede en inskrywingsvorms 
is beskikbaar op www.amsatsa.org.za. 


RADIO ZS IN DIE POS EN BESKIKBAAR OP DIE WEB 


Die Maart/April uitgawe is nou beskikbaar op die web en is `n paar dae gelede 
gepos. In hierdie uitgawe kan jy lees oor, RaDAR en Mickey Muis, `n reis in 
die verlede deur Brian Austin ex ZS6BKW, My Portable Operating Box, Satel- 
lietkommunikasie, Amateurradiohok in `n Sak, speel met `n Alex magnetiese 
lusantenna, die gebuigde Dipoo, Kinky Amateur Radio, vinnige ontplooiing 
van amateurradio, die Bierkanradio, Radioverkenning en die Museum. 


JONG RADIOAMATEURS WORD UIGENOOI OM IN BHF & DIE SKA 
BELANG TE STEL 


Jong radioamateurs word uitgenooi om belang te stel in BHF en hoër frekwensies 
insluitende die Vierkant Kilometer Opstelling (VKO). Radioamateurs het begin 
op die medium frekwensies met vonksenders, daarna is hulle gedwing om te skuif 
na die nuttelose korter golflengtes, die HF-bande, waar hulle pionierswerk met 
wêreldwye DX-werking via die F- en die F2-lae gedoen het en selfs die meer 
nuttelose “Ultra hoë frekwensies”, bokant 56 MH (5 meter), verken het. 


Soos radiokommunikasie deur die jare gevorder het, is ontdek dat daar baie 
verskillende modusse van voortplanting beskikbaar is op BHF, UHF en SHE wat 
kommunikasie oor lang afstande moontlik gemaak het, insluitende DX, AMA, 
satelliet- en ruimtekommunikasie. Dit is `n groot uitdaging vir die jonger geslag 
van die radioamateurs om die moderne wêreld van die radiokommunikasie te 
verken, en hul bydrae tot die radiowetenskap te maak. 


Nou dat die VKO in Suid-Afrika onder konstruksie is, die instrument wat die 
antieke heelal deur radio kan teken, en die vinnigste en mees komplekse reke- 
naarstelsels in die wêreld kan gebruik, word universiteitstudente aangeraai om 


Sterrekunde en/of Radio-astronomie tot hul kurrikulum by te voeg. Al hierdie 
behoort jong radio-entoesiaste aan te moedig om te eksperimenteer op BHF, 
UHF en SHF en mee te help om `n nuwe opwindende amateurradiowêreld van 
die toekoms te skep. Na alles was dit `n radioamateur Grote Reber, W9GEZ, by 
Wheaton, Tlinois, wat oorspronklik die radioruimte op BHF (160 MHz) gekar- 
teer het en die eerste radiosterrekundige in die wêreld geword het. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag tot 
baie laag gaan wees. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 40. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl 15 m net `n kortkop agter behoort te wees. 10 m 
openinge gaan van tyd tot tyd oor dagligpaaie voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE Van vandag Besprekings oop vir SA AMSAT 
se jaarlikse ruimtesimposium in Pretoria op Saterdag 18 Mei 2012 by die 
Innovation Hub, besoek www.amsatsa.org.za. 21 April - ARRL Rookie 
Roundup. 20 Apri-20 Mei Herdenkingstasie PB33B@ op die lug, besoek 
pa7da.jouwweb.nl/pb33g vir meer inligting. 23 April Laaste dag om vir 
die SARL se middagete en jaarlikse dinee op 17 April te bespreestaan 26-27 
April SARL Nasionale Konvensie, registreer nou, besonderhede verkrygbaar 
van on www.sarl.org.za. 15/16 Junie Eerste naweek van die Internasion- 
ale Museumnaweke se geleentheidsnaweke, registreer jou museumsatasie by 
www.ukradioamateur.co.uk/imw. 22/28 Junie 'Tweede naweek van die 
Internasionale Museumnaweke se geleentheidsnaweke. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 025 en 17 570 kHz en ook 'n podcast deur ZS6RO. Vir oudiostrome 
en Echolink deur ZS6FCS, besoek www.sarl.org.za, klik op “Amateur Radio To- 
day”, gaan na die groen kolom en klik op 'Listen on the web'. `n Heruitsending 
vind op Maandae om 16:30 UTC op 3 230 kHz plaas. Ontvangsrapporte, kom- 
mentaar en voorstelle sal waardeer word. Stuur e-pos aan artoday@sarl.org.za. 


Die uitsendings op die nie-amateurfrekwensies word gedoen op senders wat deur 
Sentech beskikbaar gestel word. 


U het geluister na `n nuusbulletin van die Suid-Afrikaanse Radioliga met ver- 
talings deur Martin Schwella, ZSAMS en saamgestel, en geredigeer deur George 


Honiball, ZS6ONE. 
Dankie dat u geluister het, 73. 
/EX 


